होशियारपुर। पंजाब सरकार की ओर से जहां कंडी इलाके में किसानों को सिंचाई के लिए पानी मुहैया करवाने के लिए कंडी कैनाल का निर्माण करवाया गया है, वहीं सरकार की ओर से गांव जुगियाल में लगा पंजाब का पहला सोलर लिफ्ट इरीगेशन प्रोजेक्ट कंडी क्षेत्र की जमीनों के लिए वरदान साबित हो रहा है। इस प्रोजेक्ट से कंडी इलाके में हरियाली लौट आई है। प्रोजेक्ट के माध्यम से किसान फसली चक्र से निकल कर फसली विभिन्नता को पसंद कर अपनी आय में और वृद्धि कर रहे हैं।